Ընդունելով նոր կամ խնամքով օգտագործված կահույք, կենցաղային իրեր և շինանյութ որպես նվիրատվություն՝ կենտրոնը կարողանում է դրանք վաճառել շուկայականից էապես մատչելի գներով։ «Շնորհավորում եմ բոլորիս կենտրոնի բացման կապակցությամբ։ Հայաստանում պետք է լիներ ռեսուրսային կենտրոն, որը կառաջարկեր մատչելի լուծումներ բնակարանային պայմանների բարելավման հարցում, և դա այլևս իրականություն է: Շնորհակալություն եմ հայտնում Եվրոպական միությանը՝ դեսպան Պյոտր Սվիտալսկու գլխավորությամբ։ Շնորհակալություն եմ հայտնում ապրանք նվիրաբերողներին, որովհետև իրենց շնորհիվ է, որ մենք հաջողություններ կգրանցենք և բիզնեսն առաջ կգնա։ Շնորհակալություն եմ հայտնում կամավորներին, մեր գործընկերներին, աջակցողներին և, իհարկե, Հաբիթաթ Արմենիայի անձնակազմին»,—իր ողջույնի և շնորհակալական խոսքում ասաց Հաբիթաթ Արմենիայի գործադիր տնօրեն Լուիզա Վարդանյանը։